<ANEXA NR.1 LA HOTĂRÂREA CONSILILUI LOCAL AL COMUNEI COMANDAU, JUD. COVASNA>

Regulament de organizare şi funcţionare al aparatlui de specialitate al primarului comunei Comandău, judeţul Covasna
Capitolul I
Prevederi generale
 Art. 1
 Regulamentul de Organizare şi Funcţionare al aparatului de specialitate al Primarului Comunei Comandău, a fost elaborat în baza prevederilor Legii nr. 215/2001 privind administraţia publică locală, a Legii nr. 188/1999 privind Statutul funcţionarilor publici şi al altor acte normative în temeiul cărora îşi desfăşoară activitatea.

Art. 2
(1) Primăria comunei Comandău este o instituţie publică organizată ca o structură funcţională cu activitate permanentă, formată din Primar, Viceprimar, Secretarul comunei şi Aparatul de specialitate al Primarului, care duce la îndeplinire hotărârile consiliului local şi dispoziţiile Primarului, soluţionând problemele curente ale colectivităţii locale.

(2) Organizarea aparatului de specialitate al Primăriei comunei Comandău este prezentată în Anexa nr.1.1 la prezentul Regulament.

Art. 3
Primarul îndeplineşte o funcţie de autoritate publică. El este şeful administraţiei publice locale şi al aparatului de specialitate al autorităţii administraţiei publice locale, pe care îl conduce şi îl controlează.

Art. 4

 (1) Primarul îndeplineşte următoarele atribuţii principale:

      a) atribuţii exercitate în calitate de reprezentant al statului, în condiţiile legii;

      b) atribuţii referitoare la relaţia cu consiliul local;

      c) atribuţii referitoare la bugetul local;

      d) atribuţii privind serviciile publice asigurate cetăţenilor;

      e) alte atribuţii stabilite prin lege.

(2) În temeiul alin. 1 lit. a, primarul îndeplineşte funcţia de ofiţer de stare civilă şi de autoritate tutelară şi asigură funcţionarea serviciilor publice locale de profil, atribuţii privind organizarea şi desfăşurarea alegerilor, referendumului şi a recensământului. Primarul îndeplineşte şi alte atribuţii stabilite prin lege.

(3) În exercitarea atribuţiilor prevăzute la alin. 1 lit. b, primarul:

      a) prezintă consiliului local, în primul trimestru, un raport anual privind starea economică,

socială şi de mediu a comunei Comandău;

     b) prezintă, la solicitarea consiliului local, alte rapoarte şi informări;

     c) elaborează proiectele de strategii privind starea economică, socială şi de mediu a

comunei Comandău şi le supune aprobării consiliului local.

(4) În exercitarea atribuţiilor prevăzute la alin. 1 lit. c, primarul:

     a) exercită funcţia de ordonator principal de credite;

     b) întocmeşte proiectul bugetului local şi contul de încheiere a exerciţiului bugetar şi le

supune spre aprobare consiliului local;

     c) iniţiază, în condiţiile legii, negocieri pentru contractarea de împrumuturi şi emiterea de

titluri de valoare în numele comunei Comandău;

     d) verifică, prin compartimentele de specialitate, corecta înregistrare fiscală a contribuabililor

la organul fiscal teritorial, atât a sediului social principal, cât şi a sediului secundar.

(5) În exercitarea atribuţiilor prevăzute la alin. 1 lit. d, primarul:

     a) coordonează realizarea serviciilor publice de interes local prestate prin intermediul

aparatului de specialitate sau prin intermediul organismelor prestatoare de servicii publice şi de

utilitate publică de interes local;

     b) ia măsuri pentru prevenirea şi, după caz, gestionarea situaţiilor de urgenţă;

     c) ia măsuri pentru organizarea executării şi executarea în concret a activităţilor din domeniile

prevăzute la art. 36 alin. 6 lit. a-d din Legea nr. 215/2001- privind administraţia publică locală;

     d) ia măsuri pentru asigurarea inventarierii, evidenţei statistice, inspecţiei şi controlului

efectuării serviciilor publice de interes local precum şi a bunurilor din patrimoniul public şi privat al comunei Comandău;

     e) numeşte, sancţionează şi dispune suspendarea, modificarea şi încetarea raporturilor de

serviciu sau, după caz, a raporturilor de muncă, în condiţiile legii, pentru personalul din cadrul

aparatului de specialitate, precum şi pentru conducătorii instituţiilor şi serviciilor publice de interes local;

     f) asigură elaborarea planurilor urbanistice prevăzute de lege, le supune aprobării consiliului

local şi acţionează pentru respectarea prevederilor acestora;

     g) emite avizele, acordurile şi autorizaţiile date în competenţa sa prin lege şi alte acte

normative;

     h) asigură realizarea lucrărilor şi ia măsurile necesare conformării cu prevederile

angajamentelor asumate în procesul de integrare europeană în domeniul protecţiei mediului şi

gospodăririi apelor pentru serviciile furnizate cetăţenilor.

(6) Pentru exercitarea corespunzătoare a atribuţiilor sale, Primarul colaborează cu serviciile publice deconcentrate ale ministerelor şi celorlalte organe de specialitate ale administraţiei publice centrale din judeţul Covasna, precum şi cu consiliul judeţean Covasna.

(7) Numirea conducătorilor instituţiilor şi serviciilor publice de interes local se face pe baza

concursului organizat potrivit procedurilor şi criteriilor aprobate de consiliul local, la propunerea Primarului, în condiţiile legii. Numirea se face prin dispoziţia Primarului, având anexat contractul de management.

Art. 5. 
Primarul mai îndeplineşte şi alte atribuţii conform legilor în vigoare.

Art. 6. 
(1) Viceprimarul este subordonat Primarului şi  înlocuitorul de drept al acestuia, căruia îi poate delega atribuţiile sale.

(2) Atribuţiile Viceprimarului sunt stabilite si in cadrul Anexei nr.1.2 la prezentul Regulament.

Art. 7
 Secretarul comunei  îndeplineşte, în condiţiile legii, următoarele atribuţii:

     a) avizează, pentru legalitate dispoziţiile Primarului şi hotărârile Consiliului local al comunei Comandău;

     b) participă la şedinţele Consiliului local al comunei Comandău;

     c) asigură gestionarea procedurilor administrative privind relaţia dintre consiliul local şi Primar, respectiv Primar şi Instituţia Prefectului;

     d) organizează arhiva şi evidenţa statistică a hotărârilor consiliului local şi a dispoziţiilor Primarului;

     e) asigură transparenţa şi comunicarea către autorităţile, instituţiile publice şi persoanele interesate a dispoziţiilor emise de către Primar, respectiv a hotărârilor adoptate de Consiliul local al comunei Comandău, în condiţiile Legii nr. 544/2001 privind liberul acces la informaţiile de interes public;

     f) asigură procedurile de convocare a consiliului local şi efectuarea lucrărilor de secretariat, comunică ordinea de zi, întocmeşte procesul-verbal al şedinţelor consiliului local, respectiv redactarea hotărârilor Consiliului local;

     g) pregăteşte lucrările supuse dezbaterii consiliului local;

     h) asigură îndeplinirea procedurilor de convocare a şedinţelor consiliului local al comunei Comandău, asigură efectuarea lucrărilor de secretariat ale consiliului, ţine evidenţa participării la sedinţe a consilierilor; numără voturile şi consemnează rezultatul votării, informează preşedintele de şedinţă cu privire la cvorumul necesar pentru adoptarea fiecărei hotărâri a Consiliului local, asigură întocmirea procesului verbal de şedinţă, asigură întocmirea dosarelor de şedinţă, legarea, numerotarea paginilor, semnarea şi ştampilarea acestora, acordă membrilor consiliului asistenţă şi sprijin de specialitate în desfăşurarea activităţii, inclusiv în redactarea proiectelor de hotărâri, elaborând şi asigurând supravegherea respectării procedurii privind modalitatea de întocmire a proiectelor de hotărâri, a referatelor de specialitate şi a expunerii de motive conform  Anexei nr. 1.3.
     i) asigură comunicarea către autorităţile, instituţiile şi persoanele interesate a actelor emise de primar şi hotărârile consiliul local, în termenul legal;

     j) asigură aducerea la cunoştinţă publică a hotărârilor Consiliului local al comunei Comandău şi a dispoziţiilor cu caracter normativ;

     k) eliberează extrase sau copii de pe orice act din arhiva Consiliului local, în afara celor cu caracter secret, stabilite conform legilor în vigoare;

     l) exercită atribuţiile privind organizarea aplicării Legii fondului funciar;

    m) coordonează activitatea Comisiei de aplicare a Legii nr. 10/2001 privind regimul juridic al unor imobile preluate abuziv în perioada 6 martie 1945 – 22 decembrie 1989 şi exercită atribuţiile stabilite prin acest act normativ;

     n) ţine registrul de avere şi interese al aleşilor locali şi comunică Agenţiei Nationale de Integritate o copie a acestor acte;
     o) organizează aducerea la cunoştinţa angajaţilor a modificărilor legislative din domeniu;

     p) îndeplineşte orice alte atribuţii date de Consiliul local al comunei Comandău, primarul comunei Comandău, cu privire la buna organizare şi desfăşurare a lucrărilor Consiliului local, precum şi cele prevăzute în legi, ordonanţe, hotărâri de Guvern, etc.

Art. 8. Întreaga activitate a Primăriei comunei Comandău este organizată şi condusă de către Primar, serviciile şi compartimentele fiind subordonate direct acestuia, sau viceprimarului şi secretarului, care asigură şi răspund de realizarea atribuţiilor ce le revin acestora.
Capitolul II
Aparatul de specialitate a primarului comunei Comandău
Art. 9. Aparatul de specialitate al Primarului comunei Comandău, este organizat pe compartimente. Anumite compartimente sunt subordonate direct conducerii primăriei, conform organigramei aprobate de Consiliul local al comunei Comandău.
Art. 10. 

1. Aparatul de specialitate al Primarului comunei Comandău  cuprinde un număr de 12 posturi bugetare, din care, după natura raporturilor de serviciu, sunt 3 funcţii publice şi 7 personal contractual.
2.  După natura atribuţiilor titularului, funcţiile publice ale aparatului de specialitate se împart în: 1 funcţie publică de conducere şi 2 funcţii publice de execuţie.

Capitolul III
Atribuţiile aparatului de specialitate al primarului 
Art. 11. Compartimentele din structura aparatului de specialitate au următoarele atribuţii generale comune:
     a. întocmirea şi promovarea către primar a rapoartelor de specialitate în vederea iniţierii proiectelor de hotărâri din domeniul propriu de activitate; întocmirea întregii documentaţii: proiect de hotărâre, expunere de motive, raport de specialitate cu 30 de zile înaintea publicării ordinii de zi, cu respectarea procedurii descrise în Anexa nr. 1.3.

    b. întocmirea bugetelor proiectelor, programelor şi activităţilor proprii; 

    c. întocmirea informărilor periodice legate de activitatea proprie, a agendei de lucru a ser-viciului sau compartimentului, a programelor speciale pe care le coordonează, pentru publicarea lor, conform regulamentului stabilit de primar; întocmirea unui calendar cu activităţile anuale cu caracter permanent din cadrul compartimentului;

     d. participarea la şedinţele comisiilor de specialitate şi ale plenului Consiliului local al comunei Comandău, ori de câte ori este necesar;

     e. soluţionarea în termenul legal a tuturor cererilor, petiţiilor, reclamaţiilor, sugestiilor etc, adresate instituţiei;
     f. îndeplinirea oricăror altor atribuţii, sarcini şi lucrări din domeniul propriu de activitate, încredinţate verbal, în scris sau dispuse prin act administrativ emis de către Primar;
     g. să urmărească şi să cunoască permanent modificările legislative care reglementează domeniul de activitate propriu, fiind răspunzător pentru toate consecinţele care apar datorită aplicării necorepunzătoare sau a neaplicării unor prevederi legale în activitatea pe care o desfăşoară;
     h. respectarea tuturor regulamentelor şi a procedurilor de lucru aprobate în cadrul instituţiei;
     i. gestionarea actelor şi arhivarea acestora.
     j. asigurarea relaţiei de comunicare şi de fluidizare a informaţiilor de natură tehnică, în cadrul Primăriei;

     k. urmărirea punerii în aplicare de către compartimentele instituţiei a hotărârilor Consiliului local ce cad în sarcina lor de activitate;

Art. 12

 1. Compartimentele din structura aparatului de specialitate au atribuţii specifice, stabilite în prezentul Regulament.

 2. Şefii ierarhici ai compartimentelor au obligaţia să stabilească în fişele posturilor şi în sarcinile de serviciu ale personalului din subordine toate activităţile şi răspunderile pentru îndeplinirea atribuţiilor generale şi specifice ale structurii din subordine.

Art. 13
 Atribuţiile specifice ale compartimentelor din structura aparatului de specialitate al Primarului comunei Comandău, sunt următoarele :

1. Compartimentul Asistenţă Socială:
1.1 Asistenţă Socială

  a. prestează pentru persoana cu handicap grav toate activităţile şi serviciile prevăzute în contractul individual de muncă al asistentului personal precum şi în programul individual de recuperare şi integrare socială a persoanei cu handicap;

b. asigură înregistrarea beneficiarului în reţeaua medicală teritorială;

c. sesizează Direcţia Judeţeană de Asistenţă Socială, despre orice modificare survenită în starea fizică, psihică sau socială a persoanei cu handicap grav, de natură să modifice acordarea drepturilor sau a accesibilităţilor prevăzute de Legea nr. 448/2006, privind protecţia şi promovarea drepturilor persoanelor cu handicap;

d. întocmeşte, semestrial, un raport de activitate, care cuprinde date despre evoluţia persoanei cu handicap grav;
e. colaborează cu autorităţile şi cu familia pentru protejarea drepturilor beneficiarilor.

  1.2. Ajutor social       
a. rezolvă în termen toate lucrările repartizate;

b. evaluează situaţia socio-economică a persoanei, identifică nevoile şi resursele acestora;

c. identifică situaţiile de risc şi propune măsuri de prevenţie şi de reinserţie a persoanelor în mediul familial natural şi în comunitate;

d. elaborează planurile individualizate privind măsurile de asistenţă socială pentru prevenirea sau combaterea situaţiilor de risc social;

e. efectuează anchete sociale în vederea acordării ajutorului social şi a ajutoarelor materiale şi financiare de urgenţă;

f. primeşte şi verifică dosarele de acordare ajutor social depuse de cetăţeni în conformitate cu legislaţia în vigoare, parcurgând toată procedura necesară de la primirea dosarului până la acordarea drepturilor;

  g. desfăşoară activităţi destinate popularizării legislaţiei privind acordarea ajutorului social prin presă, afişaj ori relaţii directe cu persoanele interesate;

  h. asigură calcularea numărului de ore ce trebuiesc efectuate în interesul comunităţii de către beneficiarii ajutorului social;

  i. asigură  operarea datelor de bază privind acordarea ajutorului social pe calculator, precum şi a modificărilor ce intervin pe parcurs;

  j. asigură întocmirea înştiinţărilor privind acordarea, suspendarea ori ieşirea din plată a ajutorului social;

  k. asigură întocmirea dispoziţiilor de acordare, suspendare ori ieşire din plată a ajutorului social;
 l. asigură întocmirea listei cu persoanele adulte care beneficiază de ajutor social pentru asigurare medicală;
m. asigură întocmirea documentaţiei pentru acordarea ajutoarelor de încălzire;
 n. asigură  întocmirea rapoartelor, situaţiilor statistice ţi a corespondenţei în ce priveşte plata ajutoarelor sociale, transmiterea acestora instituţiilor interesate ori persoanelor solicitante;
1.3. Protecţia copilului

  a. monitorizează şi analizează situaţia copiilor din comuna Comandău, respectarea şi realizarea drepturilor lor, asigură centralizarea şi sintetizarea acestor date şi informaţii;

  b. identifică copiii aflaţi în dificultate, elaborează documentaţia pentru stabilirea măsurilor speciale de protecţie a acestora şi susţine în faţa organelor competente măsurile de protecţie propuse;

  c.  realizează şi sprijină activitatea de prevenire a abandonului copilului;

  d. acţionează, în colaborare cu autoritatea tutelară, pentru clarificarea situaţiei juridice a copilului;

   e.  identifică, evaluează şi acordă sprijin material şi financiar familiilor cu copii în întreţinere;

    f.  asigură primirea, verificarea şi transmiterea la AJPS a dosarelor de alocaţii de stat pentru copii conform reglementărilor legale;

   g. verifică dosarele de acordare indemnizaţie de naştere/alocaţie familială complementară/ alocaţie pentru susţinerea familiei monoparentale depuse de cetăţeni în conformitate cu legislaţia în vigoare, parcurgând toată procedura necesară de la primirea dosarului până la acordarea drepturilor;

   h.  primeşte, verifică şi înregistrează dosare de acordare a indemnizaţiei de naştere;

    i.  organizează, împreună cu instituţiile şcolare şi organele locale de poliţie acţiuni pentru depistarea şi educarea minorilor predispuţi a comite fapte antisociale, făcând propuneri corespunzătoare;
    j. întocmeşte lucrările necesare pentru minorii asupra cărora trebuiesc luate măsuri de internare, plasament sau încredinţare;

    k. verifică şi întocmeşte rapoarte de evaluare din 3 în 3 luni pentru copiii aflaţi în plasament sau încredinţaţi;

     l. ţine evidenţa minorilor şi a persoanelor majore lipsite de capacitate, care necesită ocrotire;
   m.  întocmeşte lucrările privitoare la încredinţarea copiilor minori în cazul divorţului părinţilor, rezolvarea neînţelegerilor între părinţi în ce priveste exercitarea drepturilor şi obligaţiilor faţă de copii, schimbarea domiciliului sau felului învăţăturii ori a stabilirii prenumelui copilului când există neînţelegi între părinţi; 
    n. întocmeşte, la sesizare sau din oficiu, lucrările necesare pentru decăderea din drepturile părinteşti, în condiţiile legii;

    o. întocmeşte lucrările necesare încuviinţării tutelei sau curatelei;

     p. întocmeşte şi verifică dosarele privind dările de seamă anuale şi generale ale tutorilor şi curatorilor, făcând propuneri corespunzătoare;

      1.4. Asistenţa persoanelor vârstnice

    a. acordă consiliere socială, persoanelor vârstnice;

    b. identifică persoanele vârstnice aflate în dificultate şi în funcţie de situaţia economică, socială şi propune măsuri de protecţie socială;

    c. efectuează anchete sociale pentru internarea persoanelor în vârstă în centre specializate;

    d. preia şi întocmeşte dispoziţii de delegat pentru asistarea persoanelor vârstnice la notar în vederea încheierii contractelor de vânzare-cumpărare cu întreţinere, conform Legii 17/2000.
2. Compartimentul Evidenţă Agricolă, Urbanism şi Amenajarea teritoriului 

      2.1. Evidenţă Agricolă şi Amenajarea Teritoriului
   
  a. completează, ţine la zi şi centralizează datele din registrul agricol;
    
 b.  asigură înscrierea datelor de evidentă primară, referitoare la membrii gospodăriilor, terenurilor pe care le deţin pe categorii de folosinţă, suprafeţe cultivate cu principalele culturi, numărul de pomi, specii, efectivele de animale pe specii şi categorii, la începutul anului, evoluţia în cursul anului a bovinelor, porcinelor şi ovinelor, clădirilor de locuit, construcţii gospodăreşti şi mijloace de transport mecanice şi cu tracţiune animală;

    
 c.  urmăreşte respectarea termenelor stabilite prin lege în care cetăţenii au obligaţia să declare datele pentru înscriere în registrul agricol;

     
d.  centralizează, în cadrul termenelor stabilite de lege, datele pe comună şi comunică rezultatele obţinute prin mijloacele de raportare stabilite;

     
e.  asigură respectarea tuturor prevederilor legale privind elaborarea, întocmirea şi tinerea la zi a registrului agricol;

  
f. rezolvă corespondenţa privitoare la datele din registrul agricol;
   
g.asigură executarea dispoziţiilor legale privind efectuarea lucrărilor referitoare la recensământul animalelor, pomilor şi viilor;

     
h.  asigură ţinerea evidenţei titlurilor de proprietate – teren arabil;
        
i.  participă la constatarea daunelor produse culturilor agricole de calamităţi naturale sau din alte cauze;

      
j.  întocmeşte, împreună cu organele sanitar veterinare, programe de prevenire şi combatere a bolilor infecto-contagioase de mare difuzabilitate la animale;

      
k.  stabileşte, împreună cu asociaţia crescătorilor de animale, măsuri privind exploatarea raţională a păşunilor, ameliorarea şi parcelarea acestora, în funcţie de capacitatea de refacere;
      
l.  participă la efectuarea de măsurători topografice în extravilan pentru stabilirea unor suprafeţe pe proprietari;

      
m. întocmeşte programe privind protecţia mediului;

      
n.  asigură luarea măsurilor pentru prevenirea poluării prin arderea miriştii, a resturilor vegetale, a ambalajelor de pesticide etc.
      2.2. Urbanism 
     
a. susţinerea în faţa consiliului local al comunei Comandău a proiectelor de hotărâri şi rapoartelor de specialitate din domeniul urbanismului;

     
b. propunerea de soluţii pentru îmbunătăţirea aspectului comunei şi pentru rezolvarea unor situaţii reclamate de cetăţeni;

     
c.  execută lucrările necesare eliberării de către primărie a avizelor potrivit legii, pentru executarea construcţiilor şi instalaţiilor, precum şi demolarea sau desfiinţarea partială sau totală a acestora, cu respectarea normelor şi documentaţiilor de sistematizare aprobate; analizează si propune, după caz, demolarea sau desfiinţarea construcţiilor sau instalaţiilor realizate cu încălcarea documentaţiilor de sistematizare, fără autorizaţie sau fără respectarea acestora;
      
d.  controlează existenţa şi respectarea autorizaţiilor legale eliberate şi sancţionează contravenţiile privind disciplina în constructii, ţine evidenţa amenzilor;
      
e.  analizează şi urmăreşte modul de elaborare a proiectelor de sistematizare necesare dezvoltării comunei;

       
f.  urmăreşte realizarea măsurilor prevăzute în documentaţiile de sistematizare cu privire la protejarea mediului ambiant şi îmbunătăţirea aspectului comunei, colaborează cu unităţile interesate la acţiunile de prevenire a poluării mediului ambiant;
      
g.  urmăreşte păstrarea specificului comunei în domeniul arhitectural şi urbanism şi face propuneri corepunzătoare primăriei la eliberarea autorizaţiilor de construcţie;
      
h.  participă în cadrul comisiei de coordonare a lucrărilor edilitare, la avizarea acestor lucrări pe teritoriul comunei Comandău;

      
i.  ţine evidenţa denumirilor de străzi şi a numerelor de casă, întocmeşte lucrările premergătoare pentru atribuirea sau schimbarea de denumiri, potrivit legii;
      
j.  face propuneri în vederea avizării de către Consiliul local a amplasării de obiective, urmărind încadrarea lor armonioasa în ansamblul zonei şi rezolvarea cât mai economicoasă a utilităţilor;
      
k.  urmăreşte şi organizează acţiuni pentru participarea locuitorilor comunei la elaborarea şi definitivarea schiţei de sistematizare a comunei, popularizarea principalelor probleme şi acţiuni de sistematizare în vederea antrenării maselor de cetăţeni la aplicarea lor în viaţă;
      
l.  obţine, conform Legii 50/1991 republicată şi modificată, în numele solicitanţilor, avizele legale necesare emiterii acordului unic;

     
m.  propune şi urmăreşte realizarea investiţiilor referitoare la drumuri, inclusiv reparaţii drumuri de interes local;

     
n. urmăreşte inventarierea şi administrarea drumurilor publice de interes local;
     
o.  urmăreşte şi asigură păstrarea cărţii tehnice a construcţiei pentru toate obiectivele amplasate raza unităţii administrativ teritoriale;

     
p.  urmăreşte, coordonează şi controlează modul de organizare a licitaţiilor publice aprobate de Consiliul local, privind închirierea, concesionarea sau vânzarea terenurilor şi clădirilor aparţinând domeniului public, sau după caz, privat, al comunei;
     
r. întocmeşte documentaţiile necesare organizării licitaţiilor;
     
s.  asigură efectuarea publicităţii licitaţiilor.

2.2.1. Persoana responsabilă cu coordonarea activităţilor de informare şi consultare a publicului care se aplică în cadrul proceselor de elaborare sau revizuire a planurilor de urbanism şi de amenajare a teritoriului are următoarele atribuţii :
   a) coordonează redactarea documentului de planificare a procesului de participare a publicului, pe baza Regulamentului local adoptat şi în funcţie de complexitatea planului de urbanism sau amenajare a teritoriului;
   b) răspunde de redactarea cerinţelor specifice care vor fi incluse în documentele de selectare şi desemnare a elaboratorului pentru documentaţiile de urbanism şi amenajare a teritoriului iniţiate de autoritatea publică locală a comunei Comandău, jud. Covasna;
   c) răspunde de redactarea şi includerea propunerilor de cerinţe specifice necesar a fi incluse în avizul prealabil de oportunitate pentru documentaţiile de urbanism iniţiate de investitori privaţi, persoane fizice sau juridice;
   d) gestionează activităţile de informare şi consultare a publicului pe tot parcursul documentaţiei, până la aprobare;
   e) este persoană de contact din partea administraţiei publice locale pentru activităţile de informare şi consultare a publicului în privinţa proiectului respectiv.
(2) În funcţie de complexitatea planului de urbanism sau amenajare a teritoriului, persoana responsabilă cu informarea şi consultarea publicului este sprijinită în îndeplinirea atribuţiilor sale de către un grup de lucru permanent, format din două persoane din cadrul aparatului de specilitate al primarului comunei Comandău, jud. Covasna, desemnate de către conducătorul instituţiei;

 3. Compartimentul  Financiar – Contabilitate – Salarizare, Impozite şi Taxe Locale :

      3.1. Financiar-contabilitate:

     
a. întocmirea documentelor de plată şi asigurarea plăţilor cheltuielilor bugetare, în limita creditelor deschise şi a disponibilităţilor aflate în cont; verificarea condiţiilor de acceptare a documentelor de plată; verificarea concordanţei între ordinele de plată emise şi extrasele de cont eliberate de Trezorerie, bănci, ş.a.;

     
b. planificarea, coordonarea, organizarea şi controlarea ţinerii evidenţei contabile bugetare;

     
c. exercitarea activităţii de control financiar preventiv;

     
d. întocmirea fişei mijloacelor fixe, evidenţierea şi înregistrarea în contabilitate a imobilizărilor şi a amortizărilor mijloacelor fixe din patrimoniul public sau privat al comunei Comandău;

     
e. întocmirea balanţelor lunare, dărilor de seamă contabile trimestriale şi anuale şi a oricăror altor situaţii financiare cerute de Direcţia Judeţeană a Finanţelor Publice sau Trezorerie;

     
f. conducerea evidenţei contabile a veniturilor, pe baza situaţiilor centralizate primite de la Direcţia de Finanţe Publice Locale şi a cheltuielilor bugetare;

     
g. întocmirea registrelor contabile prevăzute de legislaţia în vigoare;

     
h. întocmirea statelor de plată şi calcularea oricăror indemnizaţii sau drepturi salariale ale angajaţilor;

     
i. urmărirea şi înregistrarea contabilă a derulării creditelor luate de administraţia locală;

     
j. evidenţierea şi urmărirea oricăror avansuri plătite şi a decontării lor;

     
k. întocmirea şi evidenţa facturilor emise de Primărie pentru vînzări, concesiuni, închirieri, asocieri, etc.;

     
l. evidenţa contractelor şi a încasărilor din concesiuni, închirieri, asocieri, vînzări, etc.;

     
m. evidenţa documentelor cu regim special şi a altor valori;

     
n. întocmirea bugetelor proiectelor, programelor şi activităţilor proprii; întocmirea la termen a documentelor de angajare bugetară şi de plată ale activităţilor din coordonarea compartimentului;

    
o. fundamentarea şi elaborarea anuală a proiectului bugetului de venituri şi cheltuieli al comunei Comandău;

     
p. rectificarea bugetului de venituri şi cheltuieli;

     
r. elaborarea unei strategii economice de ansamblu la nivelul administraţiei locale, privind gestionarea judicioasă şi eficientă a fondurilor publice, care include elemente de cheltuieli şi de venituri;

     
s. întocmirea contului de încheiere a exerciţiului bugetar anual pe care îl supune spre aprobare consiliului local;
     
t. derularea activităţilor de casierie a Primăriei;

     
x. întocmirea fişei debitorilor şi creditorilor;

     
u. întocmirea lunară a contului de execuţie şi a bilanţului contabil conform legislaţiei;

     
v. întocmirea şi urmărirea derulării contractelor de concesiune a serviciilor publice, modul de calcul a redevenţei şi achitarea în termen a acestora;

      
x. semnarea de legalitate şi conformitate a contractelor din care rezultă plăţi din bugetul local;

      
z. transpunerea în practică din punct de vedere financiar a propunerilor formulate privind diverse activităţi şi acţiuni;

      
y. elaborarea de documentaţii economice împreună cu alte compartimente din cadrul apa-ratului de specialitate al primarului în vederea obţinerii de împrumuturi şi sume nerambursabile pentru realizarea unor proiecte în comuna Comandău;

      
q. asigurarea relaţiei de comunicare şi de fluidizare a informaţiilor de natură economică dintre serviciile de specialitate coordonate şi celelalte direcţii din cadrul instituţiei;

      
w. stabilirea măsurilor care se impun pentru funcţionarea eficientă a serviciilor publice subordonate Consiliului local al comunei Comandău, inclusiv pentru societăţile comerciale de interes local;

3.2. Buget. 
   
a.  elaborarea proiectelor bugetelor locale echilibrate şi anexelor la acestea, pentru anul bugetar următor, precum şi estimările pentru următorii 3 ani ;
   
b. întocmirea şi prezentarea spre aprobare a bugetului general local, care după consolidare, prin eliminarea transferurilor dintre aceste bugete, va reflecta dimensiunea efortului financiar public la nivel de comuna;

    
c. repartizarea pe trimestre a bugetului aprobat, în funcţie de posibilităţile reale de încasare a veniturilor şi de priorităţile stabilite în efectuarea cheltuielilor;

     
d. organizarea evidenţei angajamentelor legale şi a angajamentelor bugetare pentru fiecare subdiviziune a clasificaţiei bugetare;

     
e. organizarea evidenţei creditelor bugetare aprobate pentru fiecare subdiviziune a clasificaţiei bugetare precum şi a modificărilor intervenite pe parcursul anului, ca urmare a rectificărilor de buget;

     
f. organizarea evidenţei angajamentelor bugetare şi compararea datelor angajamentelor bugetare aprobate şi a celor angajate pentru a putea determina creditele bugetare disponibile care pot fi angajate;

    
g. angajarea şi ordonanţarea cheltuielilor pe baza documentelor justificative;

     
h. efectuarea deschiderilor de credite (finanţări), pentru conturile proprii, verificarea încadrării acestora în planurile aprobate;

    
 i. înregistrarea, verificarea şi centralizarea conturilor de execuţie lunare ale fiecărei unităţi subordonate;

    
j. întocmirea şi prezentarea spre aprobare a Consiliului local al comunei Comandău, până la data de 31 mai a fiecărui exerciţiu financiar, a conturilor de execuţie ale bugetului local, ale împrumuturilor interne şi externe precum şi ale cheltuielilor evidenţiate în afara bugetului local;

   
k. întocmirea şi promovarea către primar a rapoartelor de specialitate în vederea iniţierii proiectelor de hotărâri din domeniul propriu de activitate; întocmirea întregii documentaţii: proiect de hotărâre, expunere de motive, raport de specialitate privind: rectificarea bugetului de venituri şi cheltuieli; utilizarea fondului de rezervă şi a fondului de rulment; alocarea unor sume pentru acţiuni culturale, religioase şi sportive; contractarea de împrumuturi, etc,

 
 l. urmărirea, respectarea şi punerea în aplicare a hotărârilor consiliului local privind alocarea unor sume pe diferitele destinaţii;

 
 m. urmărirea, respectarea şi ţinerea evidenţei sumelor defalcate din unele venituri ale bugetului de stat pe destinaţii precise stabilite prin Legea bugetului de stat;

 
 n. întocmirea solicitărilor suplimentare de sume defalcate adresate Consiliul Judeţean în situaţia în care aceste sume sunt insuficiente (salarii personal din învăţământ, asistenţi personali, persoane cu handicap, ş.a.m.d.);

 o. întocmirea documentaţiilor necesare pentru contractarea de împrumuturi de către instituţie de la diferiţi agenţi de creditare;

 p. urmărirea derulării contractelor de credit, plata ratelor, a dobânzilor şi a comisioanelor percepute; ţinerea registrului datoriei publice;

 r. confruntarea nivelului deschiderilor de credite din evidenţa serviciului buget cu cel din contul de execuţie emis de trezorerie;

s. verificarea periodică a evoluţiei încasărilor şi efectuarea plăţilor;

            t. întocmirea şi rectificarea bugetului cheltuielilor evidenţiate în afara bugetului local, angajarea şi ordonanţarea cheltuiellile din aceste bugete;

3.3 Impozite şi Taxe Locale :

     
a. realizarea în mod unitar a strategiei şi programului Primăriei comunei Comandău în domeniul finanţelor publice locale şi aplicarea politicii fiscale a statului şi a comunei Comandău;

     
b. asigurarea  constatării şi verificării materiei impozabile, impunerii tuturor contribuabililor, persoane fizice şi juridice, încasării veniturilor bugetare şi a fondurilor extrabugetare de la populaţie, acţionarea prin mijloace specifice pentru combaterea evaziunii fiscale şi organizarea evidenţei sintetice şi analitice pe categorii de venituri;

     
c. colaborarea cu principalele organe ale administraţiei de stat pentru aducerea la îndeplinire a atribuţiilor ce-i revin prin lege, precum şi pentru combaterea evaziunii fiscale;

     
d. întocmirea şi prezentarea la termenele stabilite a rapoartelor de specialitate în vederea iniţierii proiectelor de hotăriri privind aprobarea impozitelor şi taxelor locale, a dărilor de seamă, situaţiilor statistice, informărilor şi rapoartelor cu privire la aşezarea impunerilor, execuţiei de casă a bugetului local, a fondurilor pe care le gestionează potrivit legii, precum şi a rezultatelor verificărilor pe linie fiscală a persoanelor fizice şi a agenţilor economici;

     
e. aşezarea impozitelor şi taxelor locale, prin date certe, pe baza cărora se vor putea estima veniturile fiscale ale bugetului local;

     
f. gestionarea poziţiilor la impozitele pe clădiri, teren şi mijloace auto;

     
g. supravegherea modului în care contribuabilii îşi respectă obligaţiile pe care le au faţă de bugetul local, în ceea ce priveşte calcularea, declararea şi virarea impozitelor şi taxelor locale în termen şi atragerea de venituri suplimentare la bugetul local;

     
h. organizarea de acţiuni de verificare a declaraţiilor făcute de contribuabilii persoane fizice, în sensul depistării neconcordanţelor existente între declaraţiile făcute şi situaţia din teren a materiei impozabile de orice natură (teren, ocupare domeniu public), nedeclarate;

     
i. identificarea imobilelor nou construite, care nu au fost declarate după expirarea termenului de valabilitate a autorizaţiilor de construire;

     
j. verificarea persoanelor juridice, pe baza unui program de control lunar, pentru identificarea bunurilor impozabile nedeclarate, a omisiunilor în valorile impozabile declarate; stabilirea diferenţelor între valorile declarate şi cele faptice acolo unde este cazul, urmărindu-se şi modul de aplicare a procentelor de impozitare la clădirile nereevaluate;

     
k. organizarea de acţiuni tematice privind ocuparea domeniului public; identificarea în teren a bunurilor impozabile (precum bunuri care ocupă domeniul public) pentru care nu s-au achitat şi taxele cuvenite, în vederea taxării;

     
l. verificarea localurilor unde se desfăşoară acţiuni de discotecă aşa cum sunt definiţi în Codul Fiscal privind respectarea obligaţiilor ce le revin privind declararea, evidenţierea şi vărsarea la bugetul local a impozitului datorat;

     
m. eliberarea certificatelor fiscale, necesare contribuabililor la diverse operaţiuni pe care aceştia le efectuează;

     
n. gestionarea arhivelor cu dosarele fiscale ale contribuabililor din comuna Comandău, atât persoane fizice cât şi persoane juridice;

     
o. efectuarea evidenţei fiscale a veniturilor; efectuarea încasărilor în numerar de la contribua-bili reprezentând impozite şi taxe locale;

     
p. efectuarea descărcării rolurilor contribuabililor care au efectuat plăţi prin trezorerie;

     
r. întocmirea situaţiilor periodice, statistice sau comparative privind impozitele şi taxele locale;

     
s. întocmirea referatelor de restituire şi compensare la solicitarea persoanelor fizice şi ju-ridice.;

     
t. colaborarea cu Direcţia Generală a Finanţelor Publice pentru care întocmeşte trimestrial situaţia veniturilor neîncasate la bugetul local de către marii contribuabili;

      
u. soluţionarea neconcordanţelor apărute cu contribuabilii persoane juridice în cazul plăţilor prin bancă a contribuabililor persoane juridice;

     
v. întocmirea zilnică a jurnalului de casă cu privire la încasările zilnice, predarea numerarului încasat la sfărşitul zilei de lucru casieriei centrale urmând a fi depuse zilnic la Trezorerie; emiterea zilnic, a borderourilor de încasări pe tipuri de impozite;

     
x. identificarea sediului sau domiciliului debitorilor, cu sprijinul organelor de poliţie sau a Registrului Comerţului, ori a instanţelor;

     
z. aplicarea procedurii executării silite, prevazută de actele normative în vigoare, pentru recuperarea debitelor restante de la contribuabili, prin întocmirea de somaţii şi titluri executorii în cazul neplăţii la termenele legale, iar în cazul depăşirii termenelor după deschiderea procedurii, trecerea la următoarele forme de executare silită şi anume: înfiinţarea de popriri asupra conturilor contribuabililor persoane juridice, întocmirea de procese verbale de sechestru şi valorificarea bunurilor prin licitaţie;

     
y. efectuarea situaţiilor centralizatoare lunare, cu evidenţa încasărilor rezultate din executarea silită; întocmirea situaţiilor centralizatoare analitice privind societăţile, respectiv sumele rămase de recuperat;

     
q. valorificarea bunurilor sechestrate prin modalităţi prevăzute de dispoziţiile legale în vigoare;

     
w. evidenţa şi incasarea amenzilor de circulaţie, etc;

     
w’. aplicarea procedurilor executării silite prevazută de actele normative în vigoare pentru recuperarea debitelor restante de la persoane fizice sau juridice, prin: somaţii emise, trecerea amenzilor pe codurile unice ale debitorilor, popriri în bănci sau pe salarii;

     
w”. efectuarea procedurilor de insolvabilitate ale debitorilor; 
4. Compartiment Relaţii cu Publicul şi Registratură:

     
a. asigurarea informării cetăţenilor despre activitatea administraţiei publice locale;

     
b. oferirea de relaţii cetăţenilor privind modalitatea de obţinere a unor documente, avize, aprobări, etc.;

     
c. întocmirea de materiale tipărite sau pe suport electronic pentru informarea cetăţenilor;

     
d. înregistrarea cererilor, sesizărilor, reclamaţiilor sau propunerilor adresate Primăriei, predarea spre competentă rezolvare compartimentelor de specialitate, urmărirea soluţionării şi redactării în termen legal a răspunsului şi expedierii lui către petiţionar;

     
e. coordonarea activităţii legate de audienţe la Primar, Viceprimar şi Secretar;

     
f. informarea cetăţenilor cu privire la servicii oferite de alte instituţii, organizaţii, prestatori de servicii;

     
g. gestionarea solicitărilor în baza Legii 544/2001 venite din partea instituţiilor şi a massmediei;

     
h. primirea, înregistrarea, evidenţierea şi urmărirea rezolvării petiţiilor ce sunt adresate instituţiei;

     
i. organizarea funcţionării Registraturii Primăriei comunei Comandău; ridicarea corespondenţei de la oficiul poştal, expedierea prin poştă a răspunsurilor;

     
j. asigurarea responsabilului pentru relaţia cu societatea civilă, conform prevederilor art. 6, alin. 5) din Legea nr. 52/2003 privind transparenţa decizională în administraţia publică;

     
k. elaborarea, modificarea şi implementarea procedurii privind înregistrarea, circulaţia şi operarea documentelor conform Anexa nr. 1.6, a procedurii gestionării şi comunicării informaţiilor de interes public conform Anexa nr. 1.7, respectiv procedura privind participarea cetăţenilor la procesul de elaborare a actelor normative şi la procesul de luare a deciziilor conform Anexa nr. 1.8.
5. Compartiment arhivă: 
a. activitatea de arhivă este reglementată de Legea nr. 16/1996 privind arhivele naţionale, cu modificările şi completările ulterioare. 

Activitatea de arhivă va fi coordonată de secretarul comunei Comandău, responsabil pe linie de arhivă.
b. instrucţiunile pentru activitatea de arhivă vor fi puse la dispoziţia tuturor compartimentelor din cadrul aparatului de specialitate a primarului comunei Comandău, pentru luare la cunoştinţă a obligaţiilor privind selecţionarea, legarea şi predarea spre arhivare a documentelor create în propriul compartiment, conform prevederilor legale;

6. Compartimentul Resurse Umane-Salarizare:
     a. asigurarea asistenţei la întocmirea organigramei, statului de funcţii pentru serviciile publice subordonate Consilului local al comunei Comandău;

     b. elaborarea în colaborare cu personalul celorlalte compartimente ale aparatului de speciali-tate a Regulamentului de organizare şi funcţionare a aparatului de specialitate al Primarului;

     c. completarea şi păstrarea dosarelor profesionale ale funcţionarilor publici din cadrul apara-tului de specialitate al Primarului, întocmirea, completarea şi păstrarea carnetelor de muncă ale personalului;

     d. pregătirea documentaţiilor privind desfăşurarea concursurilor organizate în vederea ocupă-rii funcţiilor publice vacante din cadrul aparatului de specialitate al Primarului şi asigurarea con-sultanţei în acest domeniu pentru serviciile publice subordonate Consiliului local al comunei Comandău;

     e. pregătirea documentaţiei privind desfăşurarea concursurilor, examenelor privind avansarea în trepte de salarizare superioară a salariaţilor, promovarea în grade, funcţii publice superioare a funcţionarilor publici din cadrul aparatului de specialitate al Primarului;

     f. întocmirea actelor privind încadrarea, transferarea, delegarea, detaşarea, încetarea raportu-rilor de serviciu pentru personalul aparatului de specialitate al Primarului;
     g. urmărirea întocmirii de către şefii de compartimente a fişelor de apreciere anuală şi acorda-rea calificativelor personalului din cadrul aparatului de specialitate al Primarului;

     h. întocmirea Planului anual de ocupare a funcţiilor publice vacante din cadrul aparatului de specialitate al Primarului comunei Comandău şi al serviciilor publice subordonate consiliului local, transmiterea spre avizare la ANFP Bucureşti, înainte de a fi supus spre aprobare consiliului local şi urmărirea modului de respectare a acestuia;

     i. întocmirea graficului privind programarea concediilor de odihnă, urmărirea modului de efectuare a acestuia, ţinerea evidenţei concediilor suplimentare şi fără plată;

     j. întocmirea dosarelor de pensionare pentru limita de vârsta şi invaliditate; depunerea lor în termen la organele de specialitate;

     k. colaborarea cu ANFP pentru realizarea atribuţiilor privind organizarea, salarizarea şi perfecţionarea salariaţilor din cadrul aparatului de specialitate al Primarului;

     l. constituirea comisiilor de disciplină şi paritară la nivel de instituţie;

     m. elaborarea Regulamentului de ordine interioară;

      n. elaborarea şi coordonarea activităţii funcţionarilor publici debutanţi pe parcursul perioadei de stagiu, cu finalizare în propunere de definitivare sau nu în funcţia publică;

     o. întocmirea de rapoarte statistice privind activitatea de salarizare şi de personal;

      p. eliberarea de adeverinţe de salarizare, copii de pe Carnetele de muncă la solicitarea salariatilor;

     r. aducerea la cunoştinţa salariaţilor a regulementelor şi dispoziţiilor interne;

     s. elaborarea strategiilor şi politicilor în domeniul resurselor umane;
     t. întocmirea viramentelor pentru plata salariilor;

    q. întocmirea statelor de plată lunare pentru angajaţi şi consilieri;
7. Compartiment administrativ - gospodăresc

    a. asigură condiţiile de lucru pentru personalul instituţiei;

    b. asigură întreţinerea instalaţiilor şi dotărilor clădirilor şi bunurilor aparţinând Primăriei comunei Comandău

    c. asigură aprovizionarea cu materiale, tipărituri şi imprimate necesare activităţii Primăriei;
    d. asigură transportul personalului în teren/delegaţie;

     e. asigură realizarea altor activităţi gospodăreşti.

 8. Atribuţii comune domeniilor de activitate:

     a. soluţionarea sesizărilor, reclamaţiilor şi diverselor solicitări venite din partea cetăţenilor, a unor instituţii şi societăţi comerciale legate de serviciile publice din domeniul propriu de activita-te;

     b. verificarea şi recepţionarea lucrărilor şi serviciilor contractate din domeniul de activitate; verificarea situaţiilor de lucrări, confirmându-se veridicitatea acestora; efectuarea recepţiilor la terminarea lucrărilor şi a recepţiei finale după expirarea perioadei de garanţie;

     c. luarea măsurilor imediate în cazul unor calamităţi;

     d. întocmirea rapoartelor de specialitate pentru proiectele de hotărâri din domeniul propriu de activitate;

     e. întocmirea bugetelor proiectelor, programelor şi activităţilor proprii; întocmirea la termen a documentelor de angajare bugetară şi de plată ale lucrărilor din domeniul lor de activitate;

Capitolul IV
Comisiile

Art. 14 
1. Pentru realizarea unor sarcini ale aparatului de specialitate stabilite de legislaţia în vigoare sau de procedurile Regulamentului propriu de organizare şi funcţionare, care necesită colaborarea mai multor compartimente, în cadrul Primăriei comunei Comandău, se înfiinţează şi funcţionează Comisii de specialitate.

2. Comisiile de specialitate pot fi:

     - comisii permanente, care au sarcina de analiză, avizare sau autorizare ale unor activităţi, documente sau servicii din administrarea autorităţii locale;

     - comisii speciale, cu activitate limitată în timp, înfiinţate pentru derularea unor proceduri sau sarcini impuse de legislaţia în vigoare;

     - comisii înfiinţate pentru realizarea unor sarcini sau acţiuni unice, limitate în timp.

3. Comisiile de specialitate se înfiinţează în baza Dispoziţiei Primarului comunei Comandău;
4. Membrii comisiilor de specialitate pot fi demnitarii publici din conducerea primăriei, funcţio-nari publici din aparatul de specialitate al Primarului comunei Comandău, consilieri locali, alţi specialişti din afara aparatului de specialitate al Primarului, stabiliţi de prevederile legale.

Art. 15 Comisiile speciale înfiinţate pentru derularea unor sarcini impuse de legislaţia în vigoare sunt:
     a) comisia de recepţie a materialelor şi obiectelor de inventar ale Primăriei comunei Comandău;

     b) comisia de inventariere şi reevaluare a patrimoniului comunei Comandău.

Art. 16 Comisiile înfiinţate penru acţiuni sau sarcini unice sunt:
     a) comisii de recepţie ale bunurilor, serviciilor sau lucrărilor din domeniul public;

     b) comisii de licitaţie pentru bunuri, servicii sau lucrări, conform procedurilor de achiziţii publice;

     c) comisii de examinare la concursurile pentru ocuparea posturilor vacante din cadrul aparatu-lui de specialitate al Primarului comunei Comandău;

     d) comisii de soluţionarea contestaţiilor la concursurile de ocupare a posturilor din cadrul aparatului de specialitate al Primarului comunei Comandău.

Capitolul V

Reguli şi proceduri de lucru generale

Art. 17 Procedurile de lucru generale stabilesc modalitatea prin care mai multe compartimente din aparatul de specialitate al Primarului conlucrează în vederea aducerii la îndeplinire a unor anumite sarcini. Procedurile de lucru generale stabilesc reguli de funcţionare care trebuie respectate întocmai de către toţi salariaţii pentru a asigura buna funcţionare a aparatului de specialitate al primarului.
Art. 18
 1. Elaborarea şi aprobarea Bugetului de venituri şi cheltuieli al comunei Comandău, are la bază:

     - Legea nr. 273/2006 privind finanţele publice locale;

     - Legea bugetară anuală;

     - Legea nr. 215/2001 republicată, actualizată, privind administraţia publică locală.

2. Procedura privind elaborarea, conţinutul şi structura bugetului local sunt cele stabilite în Legea nr.273/2006 privind finanţele publice locale, Cap.III, Secţiunea 1.

3. Calendarul de elaborare al bugetului local vor respecta prevederile din Legea nr. 273/2006 privind finanţele publice locale, Cap. III, Secţiunea 2.

În perioada noiembrie-decembrie a fiecărui an calendaristic toate compartimentele din cadrul aparatului de specialitate al Primarului comunei Comandău vor înainta compatimentului Serviciul Financiar – Contabilitate – Salarizare, necesarul de fonduri pentru buna funcţionare a compartimentului.
Art. 19
1. Procedura de angajare şi de decontare a cheltuielilor bugetare se face în baza reglementărilor prevăzute în:

     - Legea nr. 273/2006 privind finanţele publice locale;

     - OMFP nr. 1.792/2002 privind angajarea, lichidarea şi ordonanţarea la plata cheltuielilor.

2. Circuitul documentelor, precum şi obligaţiile şi atribuţiile în ceea ce priveşte decontarea cheltuielilor se face în conformitate cu normele proprii privind aplicarea prevederilor Ordinului Ministerului Finanţelor Publice nr. 1.792/2002 privind angajarea, lichidarea, ordonanţarea şi plata cheltuielilor din bugetul comunei Comandău, organizarea, evidenţa şi raportarea angajamentelor bugetare şi legale.

Art. 20 Procedura de efectuare a achiziţiilor publice de produse, servicii sau lucrări stabileşte modul de efectuare a achiziţiilor publice pentru dotările, serviciile sau lucrările necesare de efectuat pentru derularea programului de investiţii, servicii publice, administrare a domeniului public, dotări proprii, etc., cuprinse în planurile şi programele aprobate de consiliul local şi finanţate din bugetul local sau din alte fonduri publice atrase, conform Anexa nr. 1.4.
Art. 21 Procedura de elaborare, încheiere şi urmărire a contractelor stabileşte modul de iniţiere, întocmire, semnare, urmărire, publicare şi gestionare a contractelor economice, de achiziţii publice, de vânzare sau cumpărare, închiriere, concesiune, asociere, etc., încheiate de autoritatea administraţiei publice locale în numele comunei Comandău, conform procedurii descrise în Anexa nr.1.5.
Art. 22
 1. Procedura privind înregistrarea, circulaţia şi operarea documentelor stabileşte modul de înregistrare, repartizare, evidenţă, rezolvare a răspunsurilor, eliberarea documentelor şi răspunderea personalului pentru documentele înaintate primăriei comunei Comandău.

2. Modul de funcţionare al Registraturii primăriei comunei Comandău, circuitul documentelor, sarcinile şi responsabilitatea personalului sunt stabilite în Regulamentul de funcţionare privind înregistrarea, circulaţia şi păstrarea actelor în cadrul Primăriei comunei Comandău, prezentat în Anexa nr. 1.6 la prezentul Regulament.

Art. 23 Procedura Gestionării şi Comunicării Informaţiilor de Interes Public stabileşte modul de asigurare a accesului la informaţiile de interes public, aşa cum sunt ele definite de Legea nr. 544/2001 privind liberul acces la informaţiile de interes public., conform Anexa nr. 1.7.
Art. 24 Procedura privind participarea cetăţenilor la procesul de elaborarea a actelor normative şi la procesul de luare a deciziilor, conform Legii 52/2003 privind transparenţa decizională în administraţia publică, stabileşte modul de întocmire şi publicitate a documentelor şi organizarea dezbaterilor privind participarea cetăţenilor în procesul de luare a deciziilor, conform Anexa nr. 1.8.
Art. 25
 1. Procedura privind publicarea anunţurilor în mijloacele mass-media stabileşte modalităţile de iniţiere, selectare a informaţiilor necesare a se publica în mass-media locală sau naţională şi procedurile şi răspunderea comandării şi transmiterii lor.

2. Informaţiile care se publică obligatoriu, sub formă de anunţ, în mass-media locală şi, de la caz la caz, în mass-media centrală, sunt:

     - data, locul, ora şi ordinea de zi a şedinţelor Consiliului local al comunei Comandău;

     - ocuparea prin concurs a unor posturi vacante din structurile administraţiei publice a comunei Comandău;

     - anunţurile de licitaţie pentru achiziţii publice, vânzări de bunuri, închirieri, concesionări;

     - anunţuri privind dezbaterea publică a unor proiecte de hotărâri cu caracter normativ sau alte dezbateri publice de interes general;

     - hotărâri cu caracter normativ ale Consiliului local al comunei Comandău;

     - anunţuri privind restricţionări în furnizarea unor servicii publice;

     - alte anunţuri de interes public general, de interes local sau obligatorii conform unor preve-deri legale.

Art. 26 Procedura privind declararea averii şi a celei de interese, asigurarea exercitării funcţiilor şi demnităţilor publice în condiţii de imparţialitate, integritate, trasparenţă, prin organizarea în mod unitar şi instituţionalizat a activităţii de control al averii dobândite în perioada exercitării mandatelor sau a îndeplinirii funcţiilor respective şi a verificării conflictelor de interese, precum şi de sesizare a incompatibilităţilor este reglementată de Legea 144/2007 privind înfiinţarea, organizarea şi funcţionarea Agentiei Naţionale de Integritate, conform Anexa nr.1.9.
Capitolul VI
Alte reglementări
Art. 27
 1. Salariaţii Primăriei au obligaţia de a utiliza tehnica de calcul din dotare – calculatoare, imprimante, copiatoare – numai în interes de serviciu, în scopul îndeplinirii sarcinilor ce le-au fost atribuite.

2. Este interzisă permiterea accesului la tehnica de calcul a persoanelor din afara instituţiei.

3. În cazul apariţiei unor defecţiuni în funcţionarea aparaturii, salariaţii au obligaţia de a anunţa superiorul ierarhic.

4. Este interzisă instalarea oricăror programe sau aplicaţii. Este interzisă instalarea şi utilizarea jocurilor pe calculator.

5. Accesul la internet se face numai în interes de serviciu. 

Art. 28 Salariaţii Primăriei au obligaţia utilizării telefoanelor precum şi a autoturismelor din dotare numai în interes de serviciu, cu respectarea prevederilor Ordonanţei nr 80/2001 privind stabilirea unor normative de cheltuieli pentru autoturismele autorităţilor administraţiei publice şi instituţiile publice, cu completările şi modificările ulterioare.
Art. 29 
1. În cadrul Primăriei comunei Comandău, se organizează şi funcţionează  Biblioteca Primăriei comunei Comandău.

2. În Biblioteca primăriei sunt înregistrate şi păstrate obligatoriu următoarele cărţi şi documente:

      a. publicaţiile conţinând hotărârile Consiliului local al comunei Comandău;

      b. Monitorul Oficial al judeţului Covasna;

      c. Cărţile, albumele, publicaţiile, pliantele, mapele, afişele editate de Primăria comunei Comandău;

      d. Cărţile, albumele, publicaţiile achiziţionate de Primăria comunei Comandău;

      e. Cărţile sau albumele primite ca şi donaţii sau cadouri pentru instituţie;

      f. Materialele pe suport electronic (CD-uri) conţinând:

        - materiale promoţionale ale oraşelor, regiunilor, manifestărilor culturale, evenimentelor, etc;

       - diferite documentaţii şi materiale de prezentare;

       - fotografii şi alte materiale înregistrate electronic despre evenimente, acţiuni, proiecte, lucrări, etc., ale comunei Comandău;

      g. orice alt material tipărit sau înregistrat pe suport electronic, transmis pentru înregistrare şi păstrare de către conducerea instituţiei.

Capitolul VII
Dispoziţii finale 
Art. 30
 1. În termen de 45 de zile de la aprobarea prezentului Regulament, se va elabora Fişa postului pentru fiecare post aprobat în Organigrama aparatului de specialitate al Primarului, după modelul aprobat conform HG 611/2008 şi sarcinile de serviciu pentru fiecare angajat;
2. Redactarea Fişelor postului şi a Sarcinilor de serviciu se va face pe suport electronic şi pe suport de hârtie în trei exemplare: câte unul pentru salariat, unul pentru şeful compartimentului şi unul pentru Compartimentul Resurse Umane.

3. Fişa postului şi sarcinile de serviciu pentru conducătorii de compartimente cuprind în mod obligatoriu următoarele atribuţii:

     - organizarea activităţii compartimentului, luarea măsurilor necesare în vederea realizării atribuţiilor compartimentului;

     - urmărirea şi răspunderea pentru elaborarea corespunzătoare şi în termen a tuturor lucrărilor şi sarcinilor încredinţate compartimentului;

     - asigurarea respectării disciplinei în muncă de către toţi salariaţii compartimentului; aducerea la cunoştinţă a salariaţilor a tuturor reglementărilor specifice domeniului de activitate, a dispoziţiilor Primarului, a hotărârilor Consiliului local;

     - elaborarea, modificarea fişei postului urmare a modificărilor legislative apărute; cadrul compartimentului pe care îl conduc; elaborarea propunerilor de modificare a funcţiilor publice, avansări în trepte, grade profesioanle;

     - atribuţiile generale comune ale compartimentelor, conform art. 11 din prezentul Regulament.

Art. 31 Toţi salariaţii Primăriei comunei Comandău sunt obligaţi să cunoască, să respecte şi să aplice prevederile prezentului Regulament de Organizare şi Funcţionare. În acest scop Compartimentul Resurse Umane va asigura transmiterea Regulamentului  tuturor salariatilor.
Art. 32 Prezentul Regulament se completează, se modifică ori de câte ori este nevoie, urmare a unor modificări legislative, noi activităţi sau competenţe date în sarcina administraţiei publice locale sau reorganizarea unor activităţi sau compartimente, prin grija Compartimentului Resurse Umane, prin dispoziţie a Primarului comunei Comandău.
Art. 33 Prevederile prezentului Regulament de Organizare şi Funcţionare se completează cu prevederile Regulamentului Intern, anexa nr 1.10  la prezentul Regulament.

